Document ID: 31972R2351

31972R2351
L 253/11
SLUŽBENI LIST EUROPSKE UNIJE
08.11.1972.
UREDBA KOMISIJE (EEZ) br. 2351/72
od 8. studenoga 1972.
o dopuni Uredbi (EEZ) br. 100/72 i 1574/72 u pogledu postupka denaturacije šećera
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća br. 1009/67/EEZ od 18. prosinca 1967. o zajedničkoj organizaciji tržišta šećera (1), kako je zadnje izmijenjena Uredbom (EEZ) br. 607/72 (2), a posebno njezin članak 9. stavak 8.,
budući da je iskustvo pokazalo da opis postupka denaturacije za šećer sadržan u Uredbi Komisije (EEZ) br. 100/72 od 14. siječnja 1972. o utvrđivanju detaljnih pravila o denaturaciji šećera za hranu za životinje (3) te u Uredbi Komisije (EEZ) br. 1574/72 od 24. srpnja 1972. o utvrđivanju denaturacijske premije za šećer namijenjen za hranu za životinje (4) nije dovoljno precizan kako bi se osiguralo da se ovako denaturirani šećer može koristiti samo za hranu za životinje i za predviđenu namjenu; budući da ove uredbe stoga treba na odgovarajući način dopuniti, međutim, bez izmjene dotičnog postupka;
budući da su mjere predviđene ovom Uredbom u skladu s mišljenjem Upravljačkog odbora za šećer,
DONIJELA JE OVU UREDBU:
Članak 1.
Tekst u točki II(3)(c) Priloga Uredbi (EEZ) br. 100/72 zamjenjuje se sljedećim:
„(c) ili 0,250 kg željezovog oksida; u tom slučaju mješavina mora biti jasno obojena u rasponu od tamno crvene do smeđe.”
Članak 2.
Tekst u točki (c) Priloga Uredbi (EEZ) br. 1574/72 zamjenjuje se sljedećim:
„(c) ili 0,250 kg željezovog oksida; u tom slučaju mješavina mora biti jasno obojena u rasponu od tamno crvene do smeđe.”
Članak 3.
1. Potvrde o denaturacijskoj premiji izdane na temelju Uredbe (EEZ) br. 1574/72 ukidaju se na zahtjev nositelja potvrde ili preuzimatelja ovisno o slučaju, ako je takav zahtjev predan prije 31. prosinca 1972.
2. Polog za denaturaciju oslobađa se odmah nakon ukidanja potvrde.
Članak 4.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. studenoga 1972.

Labels: 17
19
6